**KÖTELEZŐ RÁKÖTÉS A KIÉPÜLT VÍZIKÖZMŰ RENDSZEREKRE**

A víziközmű-szolgáltatásról szóló 2011. évi CCIX. számú törvény 55.§-a értelmében az ingatlan tulajdonosa - a víziközmű-rendszer üzembe helyezésétől, vagy már meglévő víziközmű rendszer esetében annak bővítésétől  számított - egy éven belül **köteles az ingatlant víziközmű-rendszerbe bekötni,** amennyiben az műszakilag elérhető módon kiépült és rendelkezésre áll. A 83.§ (3) bekezdése alapján, ha 2012. július 1-jén a közműves ivóvízellátás, vagy a közműves szennyvízelvezetés és -tisztítás biztosításához szükséges víziközmű-rendszer a közterületen az ingatlanról műszakilag elérhető módon kiépült és műszakilag rendelkezésre áll, az ingatlan tulajdonosának az 55.§ szerinti kötelezettségét **2013. július 1-jéig** teljesítenie kell! Ha az ingatlan tulajdonosa a rákötési kötelezettségének nem tesz eleget, a település **jegyzőjének hivatalból köteleznie kell** erre.